wannaphong/clean_thaiwikipedia huggingface dataset:
# แซร์เวแอแบร์คูฮ์
แซร์เวแอแบร์คูฮ์  มีอีกชื่อว่า แซร์ฟแห่งโซโรอัสเตอร์ เป็นต้นไซเปรสเปอร์เซีย (Cupressus sempervirens) ที่แอแบร์คูฮ์ จังหวัดแยซด์ ประเทศอิหร่าน องค์กรมรดกทางวัฒนธรรมอิหร่านคุ้มครองต้นไม้นี้ในฐานะอนุสรณ์สถานทางธรรมชาติระดับชาติและเป็นแหล่งท่องเที่ยวสำคัญ ต้นไม้นี้มีความสูง  มีเส้นรอบวงที่ลำต้น  และรอบกิ่งก้านสูงกว่า  ประมาณการว่าตันไม้นี้มีอายุมากกว่า 4 สหัสวรรษและอาจเป็นสิ่งมีชีวิตที่เก่าแก่มากที่สุดหรือเก่าแก่เป็นอันดับสองในเอเชีย

มีตำนานเกี่ยวกับต้นไม้นี้ว่าเป็นต้นไม้ที่ปลูกโดยโซโรอัสเตอร์ กล่าวกันว่าโซโรอัสเตอร์ออกไปเผยแผ่คำสอนไปยังเมืองอิหร่านในทิศทาง Balkh และพบกับชาฮ์ Vishtaspa ท่านหยุดที่แอแบร์คูฮ์แและได้ปลูกต้นไม้ต้นนี้ไว้

ภาพ
# เมเจอร์ลีกซอกเกอร์ ฤดูกาล 2024
เมเจอร์ลีกซอกเกอร์ ฤดูกาล 2024  เป็นฤดูกาลที่ 29 ของเมเจอร์ลีกซอกเกอร์ (MLS) ลีกฟุตบอลอาชีพระดับสูงสุดในสหรัฐอเมริกา และ แคนาดา และเป็นฤดูกาลที่ 46 ของการแข่งขันฟุตบอลลีกระดับดิวิชัน 1 ของสหรัฐอเมริกา

ทีมทั้งหมด 29 ทีมในลีกถูกแบ่งออกเป็น สายตะวันออก และ สายตะวันตก โดยในฤดูกาลนี้เป็นฤดูกาลแรกตั้งแต่ ฤดูกาล 2016 ที่ไม่มีทีมขยายใหม่เข้าร่วมลีก โดย ซานดิเอโก เอฟซี มีกำหนดจะเข้าร่วมลีกในปี ค.ศ. 2025

การแข่งขันปรีซีซันเริ่มต้นตั้งแต่วันที่ 19 มกราคม ถึง 17 กุมภาพันธ์ ฤดูกาลปกติเริ่มต้นวันที่ 21 กุมภาพันธ์ และสิ้นสุดวันที่ 19 ตุลาคม โดยมีช่วงพักการแข่งขันตั้งแต่ปลายเดือนกรกฎาคมถึงปลายเดือนสิงหาคมสำหรับ ลีกส์คัพ 2024 ซึ่งมีทั้งทีมเมเจอร์ลีกซอกเกอร์และลิกา เอเมเอกิสเข้าร่วม โดย เพลย์ออฟเมเจอร์ลีกซอกเกอร์คัพ 2024 เริ่มวันที่ 22 ตุลาคม และสิ้นสุดด้วยเมเจอร์ลีกซอกเกอร์คัพ 2024 ในวันที่ 7 ธันวาคม เมเจอร์ลีกซอกเกอร์ส่งเพียง 8 ทีมชุดใหญ่เข้าร่วม ยูเอสโอเพนคัพ 2024 ซึ่งเป็นผลจากการประนีประนอมกับ ยูเอสเอสเอฟ ทำให้ทีมส่วนใหญ่ต้องส่งตัวแทนจาก เอ็มแอลเอสเน็กท์โปรเข้าร่วมแทน

ในฤดูกาลที่แล้ว โคลัมบัส ครูว์ เป็นแชมป์เอ็มแอลเอสคัพ และ ซินซินเนติเป็นแชมป์ ซัพพอร์ตเตอร์สชีลด์; เซนต์หลุยส์ ซิตี้ เป็นแชมป์สายตะวันตก ในฤดูกาลที่ 5 ของลีก อินเตอร์ ไมอามีคว้าถ้วยซัพพอร์ตเตอร์สชีลด์เป็นครั้งแรก พร้อมทำคะแนนรวม 74 คะแนนซึ่งเป็นสถิติใหม่ของลีก แอลเอ กาแล็กซี คว้าแชมป์เอ็มแอลเอสคัพ ครั้งที่ 6 และครั้งแรกนับตั้งแต่ ปี ค.ศ. 2014 โดยเอาชนะ นิวยอร์ก เรดบูลส์ ด้วยคะแนน 2–1 ที่สนามดิกนิตี เฮลท์ สปอร์ตส์พาร์ก ในคาร์สัน, แคลิฟอร์เนีย

ฤดูกาลนี้ยังเป็นฤดูกาลที่ 2 ของบริษัทแอปเปิลและเมเจอร์ลีกซอกเกอร์ในความร่วมมือ 10 ปี สำหรับสิทธิ์ออกอากาศและสตรีมมิงการแข่งขันเมเจอร์ลีกซอกเกอร์และลีกส์คัพ รวมถึงบางนัดใน เอ็มแอลเอสเน็กซ์ และ เอ็มแอลเอสเน็กซ์โปร ผ่านบริการเอ็มแอลเอสซีซันพาสบนแอปเปิลทีวีแอป
# คคนะ คำยก
คคนะ คำยก (เกิดเมื่อ 21 พฤษภาคม พ.ศ. 2547) เป็นนักฟุตบอลอาชีพชาวไทย ปัจจุบันเล่นในตำแหน่งกองกลางให้กับสโมสรเมืองทองยูไนเต็ดในไทยลีกดาวรุ่งบอลไทย 'คคนะ คำยก'

 ระดับทีมชาติ 
 ชุดเยาวชน 
เมื่ออายุ 17 ปี คคนะถูกเรียกตัวให้เข้าร่วมการแข่งขันฟุตบอลอาเซียนชิงแชมป์เยาวชนอายุไม่เกิน 23 ปี 2022

 ชุดใหญ่ 
ในวันที่ 2 กันยายน พ.ศ. 2567 คคนะถูกเรียกตัวติดทีมชาติไทยชุดใหญ่เป็นครั้งแรกในรายการแอลพีแบงก์ คัพ 2024 เพื่อแทนที่สุภโชค สารชาติซึ่งขอถอนตัวเนื่องจากอาการบาดเจ็บสุภโชคถอน! "อิชิอิ" เรียก คคนะ คำยก ติดทีมชาติไทยลุยอุ่นเกือกที่เวียดนาม เมื่อวันที่ 11 ตุลาคม พ.ศ. 2567 เขาได้ประเดิมสนามให้กับทีมชาติไทยชุดใหญ่โดยลงสนามพบกับทีมชาติฟิลิปปินส์ในศึกฟุตบอลชิงถ้วยพระราชทานคิงส์คัพ ครั้งที่ 50ส่องสถิติ “คคนะ” ประเดิมช่วย “ทีมชาติไทย” ชุดใหญ่ เกมฟัด “ฟิลิปปินส์”

 สถิติในอาชีพ 

+การลงสนามและประตูแบ่งตามสโมสร ฤดูกาลและการแข่งขันสโมสรฤดูกาลลีกถ้วยภายในประเทศลีกคัพทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูเมืองทอง ยูไนเต็ด2565–66ไทยลีก601010––802566–672132051––2842567–6850000000–50ทั้งหมด323306100–414รวมทั้งหมด323306100–414
# สเปซเอ็กซ์ซูเปอร์เฮฟวี
สเปซเอ็กซ์ซูเปอร์เฮฟวี  เป็นยานปล่อยที่นำกลับมาใช้ใหม่ได้ในส่วนของลำดับขั้นแรกของจรวดสเปซเอ็กซ์สตาร์ชิป ซึ่งเป็นจรวดขนส่งขนาดใหญ่แบบหนักพิเศษ โดยทำงานร่วมกับลำดับขั้นที่สองของสตาร์ชิป ในฐานะส่วนหนึ่งของโครงการตั้งถิ่นฐานบนดาวอังคารของสเปซเอ็กซ์ บูสเตอร์ดังกล่าวได้รับการพัฒนาเป็นรูปแบบปัจจุบันภายในระยะเวลากว่าทศวรรษ การผลิตเริ่มต้นในปี ค.ศ. 2021 โดยการบินครั้งแรกเกิดขึ้นเมื่อวันที่ 20 เมษายน ค.ศ. 2023 ระหว่างการทดสอบเที่ยวบินครั้งที่ 1 ของสตาร์ชิป

บูสเตอร์ขับเคลื่อนด้วยเครื่องยนต์แรปเตอร์ จำนวน 33 เครื่อง โดยใช้ออกซิเจนเหลวและมีเทนเหลวเป็นเชื้อเพลิง หลังจากส่งลำดับขั้นที่สองขึ้นสู่วงโคจรแล้ว บูสเตอร์สามารถกลับมายังจุดปล่อยและลงจอดด้วยแรงขับดัน โดยใช้หอปล่อยจับบูสเตอร์ ซึ่งช่วยให้สามารถนำกลับมาใช้ใหม่ได้อย่างสมบูรณ์

 การออกแบบ 
ซูเปอร์เฮฟวีมีความสูง  และกว้าง  โดยแบ่งออกเป็น 4 ส่วนหลัก ได้แก่ เครื่องยนต์ ถังออกซิเจน ถังเชื้อเพลิง และอินเตอร์สเตจ อีลอน มัสก์ ระบุในปี ค.ศ. 2021 ว่าการออกแบบขั้นสุดท้ายจะมีน้ำหนักแห้ง (Dry mass) อยู่ระหว่าง  ถึง  โดยถังเชื้อเพลิงจะมีน้ำหนัก  และอินเตอร์สเตจ
# สเปซเอ็กซ์สตาร์ชิป (ยานอวกาศ)
สตาร์ชิป  เป็นยานอวกาศและขั้นที่สอง ที่อยู่ระหว่างการพัฒนาโดยสเปซเอ็กซ์บริษัทอวกาศของสหรัฐอเมริกา เมื่อติดตั้งบนบูสเตอร์ซูเปอร์เฮฟวี ยานทั้งสองส่วนนี้รวมกันกลายเป็นจรวดขนส่งหนักพิเศษรุ่นใหม่ของสเปซเอ็กซ์ ที่เรียกว่า สตาร์ชิป ยานอวกาศนี้ถูกออกแบบมาเพื่อขนส่งทั้งลูกเรือและสินค้าไปยังจุดหมายปลายทางที่หลากหลาย รวมถึงวงโคจรรอบโลก, ดวงจันทร์, และดาวอังคาร โดยสามารถนำกลับมาใช้ใหม่และลงจอดโดยใช้แรงขับเคลื่อนผ่านการยิงเครื่องยนต์เพื่อควบคุมการลงจอด โดยบนโลกสามารถลงจอดในอ้อมแขนของหอปล่อยยานหรือใช้ขาลงจอดเมื่ออยู่บนดาวเคราะห์ดวงอื่น ๆ สตาร์ชิปมีจุดประสงค์เพื่อรองรับการเดินทางในอวกาศระหว่างดาวเคราะห์ที่ยาวนาน พร้อมลูกเรือสูงสุด 100 คน และยังสามารถใช้ในการเดินทางแบบจุดต่อจุดบนโลก ทำให้สามารถเดินทางไปยังจุดหมายใดก็ได้บนโลกภายในเวลาน้อยกว่าหนึ่งชั่วโมง นอกจากนี้ยังสามารถใช้เป็นสถานีเติมเชื้อเพลิงให้กับยานสตาร์ชิปลำอื่น ๆ เพื่อให้สามารถเดินทางไปยังวงโคจรที่สูงขึ้นหรือจุดหมายในอวกาศอื่น ๆ อีลอน มัสก์ ซีอีโอของสเปซเอ็กซ์ ประมาณการณ์ในข้อความทวีตว่าจำเป็นต้องปล่อยยาน 8 ครั้งเพื่อเติมเชื้อเพลิงเต็มให้กับสตาร์ชิปในวงโคจรรอบโลกต่ำเพื่อให้สามารถเดินทางต่อไปได้

การพัฒนาเริ่มต้นในปี ค.ศ. 2012 เมื่อมัสก์อธิบายแผนการสร้างระบบจรวดที่นำกลับมาใช้ใหม่ได้พร้อมความสามารถที่มากกว่าฟอลคอน 9และฟอลคอนเฮฟวีที่อยู่ระหว่างการพัฒนา ระบบจรวดนี้มีการเปลี่ยนแปลงการออกแบบและชื่อเรียกหลายครั้ง เมื่อวันที่ 25 กรกฎาคม ค.ศ. 2019 รุ่นต้นแบบ สตาร์ฮอปเปอร์ ทำการบินสำเร็จเป็นครั้งแรกที่สเปซเอ็กซ์สตาร์เบส ใกล้โบคาชิกา รัฐเท็กซัส ในเดือนพฤษภาคม ค.ศ. 2021 รุ่นต้นแบบ SN15 กลายเป็นยานทดสอบขนาดเต็มลำแรกที่สามารถทะยานขึ้นและลงจอดได้สำเร็จ 

 หมายเหตุ
# เจ้าแม่เตียงจูเนี่ยเนี้ย
เจินจูเนียงเนียง (สำเนียงจีนกลาง) หรือ เตียงจูเนี่ยเนี้ย (สำเนียงแต้จิ๋ว) (พินอิน: Zhēnzhū niángniáng) หรือที่ชาวไทยแปลทับศัทพ์และรู้จักกันในนาม เจ้าแม่ไข่มุกเป็นเทวนารีตามความเชื่อของจีนและศาสนาเต๋า นางเป็นเทพีท้องถิ่นของจีนที่มีที่มาและต้นกำเนิดจากเขตเฉาซาน(潮汕地区) มณฑลกวางตุ้งhttps://www.sohu.com/a/325452451_410834https://www.163.com/dy/article/DISME4TO0514SC74.html บทบาทเดิมของนางเป็นเทพีผู้คุ้มครองเด็กจากโรคระบาด 
 ในประเทศไทย 
มีศาลเจ้าที่มีชื่อเสียงของนางหลายที่ในไทย เช่น ศาลเจ้าเตียงจูเนี้ย ซอยบ้านสวน-ธีระบัณฑิตหนึ่ง ตำบลบางปลาสร้อย อำเภอเมืองชลบุรี จังหวัดชลบุรี หรือ ศาลเจ้าเตียงจูเนี้ย ซอยสวนผักสิบแปด แขวงตลิ่งชัน เขตตลิ่งชัน กรุงเทพมหานคร เทวรูปของนางที่มีชื่อเสียงในไทยประดิษฐานอยู่ที่ ศาลเจ้ากิมเล้งเซี้ยเก็ง มูลนิธิฟ้าประทาน (เทียนสื่อ) ตำบลบ้านสวน อำเภอเมืองชลบุรี จังหวัดชลบุรี
อ้างอิง

แหล่งข้อมูลอื่น
# สนามกีฬาเฟร์นันโด ตอร์เรส
สนามกีฬาเฟร์นันโด ตอร์เรส เป็นสนามกีฬาอเนกประสงค์ตั้งอยู่ในเมืองฟูเอนลาบราดา แคว้นมาดริด ประเทศสเปน ปัจจุบันใช้จัดการแข่งขันฟุตบอลและเป็นสนามเหย้าของสโมสรฟูเอนลาบราดา

 ประวัติ 
สร้างขึ้นในปี ค.ศ. 2011 เพื่อเป็นเกียรติแก่เฟร์นันโด ตอร์เรส (ซึ่งเกิดในเมืองฟูเอนลาบราดา) สนามกีฬาแห่งนี้เปิดตัวเมื่อวันที่ 1 กันยายนของปีนั้นในเกมกระชับมิตรกับอัตเลติโกเดมาดริดซึ่งเป็นสโมสรแรกของตอร์เรส โดยมีพ่อแม่ของเขาเป็นแขกกิตติมศักดิ์ ในปี 2017 สนามกีฬาแห่งนี้เป็นเจ้าภาพต้อนรับทีมเรอัลมาดริด ในเกมโกปาเดลเรย์ซึ่งจบลงด้วยชัยชนะ 2–0 ของ ราชันชุดขาว

ในเดือนมิถุนายน ค.ศ. 2019 หลังจากที่ฟูเอนลาบราดา เลื่อนชั้นสู่เซกุนดาดิบิซิออน สนามกีฬาก็ต้องผ่านการปรับปรุงเพื่อให้ตรงตามเกณฑ์ของสันนิบาตฟุตบอลอาชีพแห่งชาติ
# นิวพลิมัท
นิวพลิมัท  เป็นเมืองหลักของภูมิภาคทารานากิ บนชายฝั่งตะวันตกของเกาะเหนือของประเทศนิวซีแลนด์ ตั้งชื่อตามเมืองพลิมัทของอังกฤษที่ตั้งอยู่ในเดวอน ซึ่งเป็นที่ที่ผู้ตั้งถิ่นฐานชาวอังกฤษกลุ่มแรกอพยพมายังนิวพลิมัท 

เมืองเป็นศูนย์กลางบริการสำหรับกิจกรรมทางเศรษฐกิจหลักของภูมิภาค รวมถึงกิจกรรมการเลี้ยงสัตว์แบบเข้มข้น (ส่วนใหญ่เป็นการทำฟาร์มโคนม) เช่นเดียวกับการสำรวจและผลิตน้ำมัน ก๊าซธรรมชาติ และ ปิโตรเคมี นอกจากนี้ยังเป็นศูนย์กลางการเงินของภูมิภาคเนื่องจากเป็นที่ตั้งของธนาคารทีเอสบีซึ่งเป็นธนาคารที่ไม่ใช่ของรัฐบาลที่ใหญ่ที่สุดที่ดำเนินการอยู่ในนิวซีแลนด์
# กิกะเพรส
กิกะเพรส  เป็นโปรแกรมของเครื่องหล่อขึ้นรูปดายอะลูมิเนียมที่ผลิตสำหรับบริษัทเทสลา โดยเริ่มต้นจากอินทรากรุ้ปในประเทศอิตาลี เครื่องกิกะเพรสของอินทราเป็นเครื่องหล่อขึ้นรูปดายแรงดันสูงที่ใหญ่ที่สุดในปี ค.ศ. 2020 โดยมีแรงหนีบ  เครื่องแต่ละเครื่องมีน้ำหนัก .

เครื่องกิกะเพรสตามสเปคเบื้องต้นถูกบรรจุในแคตตาล็อกของอินทราในปี ค.ศ. 2018 เทสลาเริ่มใช้งานเครื่องกิกะเพรสรุ่นพิเศษ  ในปลายปี ค.ศ. 2020 สำหรับการผลิตชิ้นส่วนตัวถังรถยนต์แบบหล่อรวมสำหรับเทสลาโมเดลวาย 

การฉีดอะลูมิเนียมหลอมเหลวที่มีน้ำหนัก  เข้าไปในแม่พิมพ์หล่อแบบห้องเย็นด้วยความเร็ว  เวลารอบการผลิต ~80–90 วินาที ทำให้มีอัตราผลิตเริ่มต้นที่ 40‒45 ชิ้นต่อชั่วโมง หรือ ~1,000 ชิ้นต่อวัน
# ฟอร์ตไมเอิร์ส
ฟอร์ตไมเอิร์ส (หรือ Ft. Myers) เป็นนครและที่ตั้งเทศมณฑล ของเทศมณฑลลี รัฐฟลอริดา สหรัฐอเมริกา จากการสำรวจสำมะโนประชากรในปี 2020 เมืองมีประชากร 86,395 คน และคาดว่าจะเพิ่มขึ้นเป็น 95,949 คนในปี 2022 เป็นเมืองที่มีประชากรมากเป็นอันดับ 25 ของรัฐฟลอริดา  

ฟอร์ตไมเอิร์สเป็นประตูสู่ภูมิภาคตะวันตกเฉียงใต้ของฟลอริดา และเป็นจุดหมายปลายทางด้านการท่องเที่ยวหลักภายในรัฐ เมืองนี้ได้รับชื่อจากป้อมปราการท้องถิ่นในอดีตที่สร้างขึ้นในช่วงสงครามเซมิโนล ป้อมแห่งนี้ได้รับชื่อตามพันเอกเอบราแฮม ไมเอิร์ส ใน ค.ศ. 1850

 การอ้างอิง
# เปลเวน
เปลเวน  เป็นเมืองที่มีประชากรมากเป็นอันดับที่ 7 ของประเทศบัลแกเรีย ตั้งอยู่ทางตอนเหนือของประเทศ เป็นศูนย์กลางการปกครองของ จังหวัดเปลเวน และยังเป็นเทศบาลที่อยู่ใต้ปกครองของจังหวัดเพลเวน เป็นศูนย์กลางเศรษฐกิจที่ใหญ่ที่สุดในภาคตะวันตกเฉียงเหนือของบัลแกเรีย จากการสำรวจสำมะโนประชากรปี 2021 เมืองมีประชากร 89,823 คน

ปัจจุบันเมืองนี้เป็นศูนย์กลางเศรษฐกิจที่สำคัญของภาคตะวันตกเฉียงเหนือและภาคกลางเหนือของบัลแกเรีย และเป็นเมืองที่ใหญ่เป็นอันดับสามของ ภาคเหนือของบัลแกเรีย รองจากวาร์นาและรูเซ
# ฟอร์ตเวย์น
ฟอร์ตเวย์น  เป็นนครและที่ตั้งเทศมณฑลของเทศมณฑลแอลเลน รัฐอินดีแอนา สหรัฐอเมริกา เมืองนี้ตั้งอยู่ในภาคตะวันออกเฉียงเหนือของรัฐอินดีแอนา ห่างออกไป  ทางตะวันตกของชายแดนรัฐโอไฮโอ และ  ทางใต้ของชายแดนรัฐมิชิแกน จากการสำรวจสำมะโนประชากรปี 2020 เมืองนี้มีประชากร 263,886 คน เป็นเมืองที่มีประชากรมากเป็นอันดับ 2 ของรัฐอินดีแอนา รองจากอินเดียแนโพลิสและเป็นเมืองที่มีประชากรมากเป็นอันดับ 83 ในสหรัฐอเมริกา
# ซะยาดอ
ซะยาดอ (,) เป็นชื่อทางพุทธพม่าที่ใช้เรียกพระภิกษุอาวุโสหรือเจ้าอาวาสวัด พระภิกษุที่มีชื่อเสียงบางท่านมักถูกเรียกว่า ซะยาดอจี้  เพื่อแสดงความเคารพ คำว่า "ซะยาดอ" และ "ซะยาดอจี้" เดิมทีนั้นใช้กับพระภิกษุชั้นผู้ใหญ่ที่สอนกษัตริย์พม่าในอดีต พระภิกษุเหล่านี้อาจมีอิทธิพล เป็นอุปัชฌายาจารย์ของพุทธศาสนาและเป็นผู้ปฏิบัติธรรมที่สำคัญ มักเป็นเจ้าอาวาสของวัดหรือเครือข่ายวัดที่มีพระภิกษุและฆราวาสจำนวนมากอาศัยอยู่ 

ศาสนาพุทธในประเทศพม่ามีคำเรียกพระภิกษุหลายคำ เพื่อแสดงถึงความสำเร็จและจำนวนพรรษาที่บวชมา คำที่ใช้เป็นคำนำหน้าชื่อพระภิกษุบ่อยที่สุด ได้แก่:

 "บะดานตะ" 
 "อะชีน" 
 "ชีน" 
 "อู้" 
 "อู้บะซีน" 
 "ซะยาดอ" 
 "ซะยาดอจี้"
# ลุงเงิร์น
ลุงเงิร์น  เป็นเทศบาลในรัฐอ็อพวัลเดิน ประเทศสวิตเซอร์แลนด์ ตั้งอยู่ทางใต้ของนครลูเซิร์น เทศบาลแห่งนี้ประกอบด้วยหมู่บ้านสี่แห่ง ได้แก่ หมู่บ้านลุงเงิร์น , หมู่บ้านเบือร์กเลิน , หมู่บ้านไคเซอร์ชตูล  และหมู่บ้านอ็อพเซ 

หมู่บ้านลุงเงิร์นตั้งอยู่บนชายฝั่งด้านตะวันออกของทะเลสาบลุงเงิร์น ใกล้ปากทางช่องเขาบรือนิช หมู่บ้านอยู่ที่ความสูง 750 เมตรเหนือระดับน้ำทะเล ในบริเวณที่มีความสูงที่สุดของรัฐอ็อพวัลเดิน
# จอมขมังเวทย์ 2020
จอมขมังเวทย์ 2020 เป็นภาพยนตร์ไทยแนวโลดโผน สยองขวัญ ระทึกขวัญ ปี พ.ศ. 2562 ภาคต่อของจอมขมังเวทย์ เมื่อปี พ.ศ. 2548 จากการกำกับของปิยะพันธุ์ ชูเพ็ชร์ ผู้กำกับจากภาคแรก นำแสดงโดยปริญ สุภารัตน์, จิรายุ ตันตระกูล, สินจัย เปล่งพานิช, ชิชา อำมาตยกุล, พิชชาภา พันธุมจินดา ร่วมด้วยฉัตรชัย เปล่งพานิช ที่กลับมารับบท อิทธิ จอมขมังเวทย์ในตำนานที่หายสาบสูญ ภาพยนตร์เรื่องนี้เข้าฉายครั้งแรกเมื่อวันที่ 14 พฤศจิกายน พ.ศ. 2562 และในตอนท้ายเรื่อง อัครา อมาตยกุล ยังได้กลับมาร่วมแสดงเป็นนักแสดงรับเชิญพิเศษในบท ร้อยตำรวจตรีสันติ อีกหนึ่งจอมขมังเวทย์ในตำนาน

 เนื้อเรื่อง 
เรื่องราวของ วิน (ปริญ สุภารัตน์) นักมวยหนุ่ม อารมณ์ดี ผู้ไม่เคยเชื่อเรื่องงมงาย ที่สูญเสียพ่อซึ่งเป็นเจ้าของค่ายมวยจากการถูกถล่มยิงระหว่างเดินทางกลับจากชกมวย และคนร้ายยังได้นำเครื่องรางของขลังของพ่อของเขาไปด้วย ทำให้เขาซึ่งรอดชีวิตเพียงคนเดียวตัดสินใจหันหน้าเข้าสู่โลกของศาสตร์ลึกลับและอาคมไสยเวทเพื่อสืบหาและจัดการกับฆาตกรและผู้บงการอยู่เบื้องหลังการตายของพ่อ แต่เมื่อสืบลึกลงไปเขาก็ยิ่งถลำลึกเข้าสู่ด้านมืดมากขึ้น และทำให้เขาได้เข้าไปพัวพันกับ อิทธิ (ฉัตรชัย เปล่งพานิช) จอมขมังเวทย์ในตำนาน, ก็อด (จิรายุ ตันตระกูล) จอมขมังเวทย์รุ่นใหม่ผู้คลั่งพลังทำลายล้าง และ ครูเมย์ (สินจัย เปล่งพานิช) ไลฟ์โค้ชชื่อดังเจ้าลัทธิใหม่แห่งยุค
# คิม ยง-ฮย็อน (นายพล)
คิม ยง-ฮย็อน (เกิดวันที่ 25 มิถุนายน 1959) เป็นอดีต พลโท และนักการเมืองชาวเกาหลีใต้ ซึ่งดำรงตำแหน่ง รัฐมนตรีว่าการกระทรวงกลาโหม ตั้งแต่วันที่ 6 กันยายน 2024 จนกระทั่งลาออกเมื่อวันที่ 5 ธันวาคม 2024 จากการเกี่ยวข้องกับ การประกาศกฎอัยการศึกในประเทศเกาหลีใต้ พ.ศ. 2567 ต่อมาเมื่อวันที่ 8 ธันวาคม 2024 เขาถูกจับกุมในข้อหายุยง การกบฏ โดยถูกกล่าวหาว่าให้คำแนะนำแก่ประธานาธิบดี ยุน ซ็อก-ย็อล ให้ประกาศกฎอัยการศึกและส่งทหารเข้าสู่ สมัชชาแห่งชาติ เพื่อเข้ายึดอำนาจฝ่ายนิติบัญญัติ

 ชีวิตในวัยเด็กและการศึกษา 
คิมเกิดที่ มาซัน, จังหวัดคย็องซังใต้ เขาสำเร็จการศึกษาจาก  ในเขต อึนพย็อง, โซล ในปี 1978 (เรียนล่วงหน้าหนึ่งปีจาก ยุน ซ็อก-ย็อล) และต่อมาได้เข้าเรียนที่ สถาบันการทหารเกาหลี ในเวลาต่อมา

 อาชีพ 
คิมเคยเป็นนายพลกองทัพบกชั้นสามดาว และดำรงตำแหน่งหัวหน้าหน่วย สำนักงานรักษาความปลอดภัยประธานาธิบดีแห่งเกาหลีใต้ ตั้งแต่วันที่ 11 พฤษภาคม 2022 จนกระทั่งได้รับการเสนอชื่อให้ดำรงตำแหน่ง รัฐมนตรีว่าการกระทรวงกลาโหมแห่งเกาหลีใต้ ในเดือนสิงหาคม 2024 โดยเข้ารับตำแหน่งเมื่อวันที่ 6 กันยายน 2024 เนื่องจากคิมเคยเป็นรุ่นพี่ของประธานาธิบดี ยุน ซ็อก-ย็อล ที่โรงเรียนมัธยมชุงอัมใน โซล ทั้งสองจึงถูกเรียกว่า "กลุ่มชุงอัม" (Chungam faction)

 การเกี่ยวข้องกับการประกาศกฎอัยการศึกปี 2024 
ในที่ประชุมคณะรัฐมนตรีซึ่งไม่ได้มีการวางแผนไว้และถูกจัดขึ้นก่อนคำประกาศช่วงดึกของยุนเมื่อวันที่ 3 ธันวาคม คิมได้เสนอให้มีการบังคับใช้กฎอัยการศึก คิมลาออกเมื่อวันที่ 5 ธันวาคมหลังเหตุการณ์ การประกาศกฎอัยการศึก พร้อมทั้งกล่าวคำขอโทษ รองผู้บัญชาการของเขา คิม ซ็อนโฮ กล่าวหาว่าคิมได้ออกคำสั่งให้ทหารเข้าสู่ สมัชชาแห่งชาติเกาหลีใต้ เพื่อป้องกันไม่ให้สมาชิกรัฐสภารวมตัวลงมติยกเลิกคำประกาศดังกล่าว กระทรวงยุติธรรมเกาหลีใต้มีคำสั่งห้ามคิมเดินทางออกนอกประเทศเมื่อวันที่ 5 ธันวาคม และเขาถูกจับกุมในวันที่ 8 ธันวาคมด้วยข้อกล่าวหาที่เกี่ยวข้องกับการประกาศกฎอัยการศึก

ในวันที่ 10 ธันวาคม เจ้าหน้าที่ตำรวจได้บุกค้นสำนักงานประธานาธิบดี โดยนำหมายค้นที่ระบุชื่อยุนเป็นผู้ต้องสงสัย ในวันเดียวกัน คิมได้พยายามฆ่าตัวตายในสถานที่กักกัน

หากคิมถูกตัดสินว่ามีความผิดจริง โทษขั้นสูงสุดที่ เขาอาจได้รับคือการประหารชีวิต
# อี แจ-ซ็อง
อี แจ-ซ็อง (, เกิด 10 สิงหาคม ค.ศ. 1992) เป็นนักฟุตบอลอาชีพชาวเกาหลีใต้ที่เล่นในตำแหน่งกองกลางตัวรุกหรือปีกให้กับสโมสรไมนซ์ 05ในบุนเดิสลีกาและทีมชาติเกาหลีใต้

 ระดับสโมสร 

 ช็อนบุกฮุนไดมอเตอส์ 
อีย้ายเข้าร่วมทีมช็อนบุกฮุนไดมอเตอส์ในปี ค.ศ. 2014 และประเดิมสนามในการแข่งขันเอเอฟซีแชมเปียนส์ลีก 2014 ที่พบกับโยโกฮามะ เอ็ฟ มารินอสเมื่อวันที่ 26 กุมภาพันธ์ ชเว คัง-ฮี ผู้จัดการทีมช็อนบุกในขณะนั้นชื่นชมความสามารถของเขาในการรักษาสมดุลระหว่างเกมรุกและเกมรับของทีม และใช้งานเขาซึ่งเป็นผู้เล่นใหม่อย่างสม่ำเสมอ

ในปี ค.ศ. 2016 เป็นฤดูกาลที่เขาทำผลงานได้ดีที่สุดโดยทำแอสซิสต์ได้ 17 ครั้งตลอดทั้งปีและคว้าแชมป์เอเอฟซีแชมเปียนส์ลีก 2016

ในเคลีก 1 ฤดูกาล 2017 เขาคว้ารางวัลผู้เล่นทรงคุณค่าหลังจากยิง 8 ประตูและทำ 10 แอสซิสต์จากการลงสนาม 28 นัด

 โฮลชไตน์ คีล 
เดือนกรกฎาคม ค.ศ. 2018 อีย้ายไปร่วมทีมโฮลชไตน์ คีลในชไวเทอร์บุนเดิสลีกาโดยเซ็นสัญญาสามปีจนถึงวันที่ 30 มิถุนายน ค.ศ. 2021 ค่าตัวที่จ่ายให้กับช็อนบุกมีรายงานว่าอยู่ที่ 1.5 ล้านยูโร เขาลงเล่นเกมแรกเจอกับฮัมบัวร์เกอร์ เอ็สเฟาเมื่อวันที่ 4 สิงหาคม และได้รับเลือกให้เป็นผู้เล่นยอดเยี่ยมประจำการแข่งขันโดย Kicker จากการทำ 2 แอสซิสต์

หลังจากจบฤดูกาล 2019–20 ประตูของเขาที่ทำได้ในนัดที่เจอกับ Karlsruher SC ได้รับเลือกให้เป็นประตูแห่งฤดูกาลของสโมสร

เมื่อวันที่ 13 มกราคม ค.ศ. 2021 เขาลงเล่นเต็มเวลาและยิงจุดโทษลูกที่สี่ในแมตช์ เดเอ็ฟเบ-โพคาล ฤดูกาล 2020–21 ซึ่งคีลชนะจุดโทษ 6–5 หลังจากเสมอกับไบเอิร์นมิวนิก 2–2 หลังจากนั้น คีลก็เข้าถึงรอบรองชนะเลิศของเดเอ็ฟเบ-โพคาลได้เป็นครั้งแรกในประวัติศาสตร์ แต่กลับถูกโบรุสซีอาดอร์ทมุนท์เขี่ยตกรอบ

นอกจากนี้ คีลยังจบอันดับสามในฤดูกาล 2020–21 อีกด้วยพวกเขาผ่านเข้ารอบเพลย์ออฟเลื่อนชั้นสู่บุนเดิสลีกา ในการแข่งขันเพลย์ออฟสองนัด อีทำประตูและทำแอสซิสต์ได้หนึ่งครั้ง ส่งผลให้คีลทำได้ 2 ประตู แต่พวกเขากลับแพ้โคโลญด้วยสกอร์รวม 5–2

 ไมนทซ์ 05 
ในเดือนกรกฎาคม ค.ศ. 2021 อีได้ย้ายไปร่วมทีมไมนทซ์ 05ในบุนเดิสลีกาด้วยสัญญาสามปีจนถึงวันที่ 30 มิถุนายน ค.ศ. 2024

หลังจากครึ่งแรกของฤดูกาล 2021–22 อีอยู่ในอันดับที่ 10 ในการจัดอันดับกองกลางตัวรุกของ kicker

อีได้รับการเสนอชื่อให้เป็นผู้เล่นยอดเยี่ยมประจำสัปดาห์ที่ 22 โดย kicker การทำประตูและแอสซิสต์ในเกมที่พบกับโบรุสซีอาเมินเชินกลัทบัคเมื่อวันที่ 24 กุมภาพันธ์ ค.ศ. 2023 ในเดือนนั้น เขาได้รับการเสนอชื่อเข้าชิงรางวัลผู้เล่นยอดเยี่ยมประจำเดือนโดยนำไมนทซ์คว้าชัยชนะในบุนเดสลิกาได้สามนัด รวมถึงทำ 3 ประตูและทำแอสซิสต์ได้สองครั้งแต่แพ้ให้กับยูลีอาน บรันท์ นอกจากนี้ เขายังได้รับการเสนอชื่อเข้าชิงทีมแห่งฤดูกาลของบุนเดิสลีกาด้วยผลงานที่สม่ำเสมอตลอดฤดูกาล 2022–23 แต่พลาดไป

อีดูเฉื่อยชาในขณะที่ไมนทซ์เก็บชัยชนะได้เพียงนัดเดียวในครึ่งแรกของฤดูกาล 2023–24แต่เขาก็มีบทบาทสำคัญในการช่วยทีมของเขารอดพ้นจากการตกชั้นในช่วงครึ่งหลังของฤดูกาล เขาได้รับการเสนอชื่อให้ติดอันดับผู้เล่นยอดเยี่ยมของบุนเดิสลีกาโดย kicker เป็นครั้งที่สาม

อียิงสองประตูในเกมที่ชนะไบเอิร์นมิวนิก 2–1 เมื่อวันที่ 14 ธันวาคม ค.ศ. 2024 ซึ่งทำให้ไบเอิร์นแพ้เป็นนัดแรกในบุนเดิสลีกา ฤดูกาล 2024–25
# หัวหน้าสหโภชน์
หัวหน้าสหโภชน์  คือลูกเรืออาวุโสที่ทำงานในฝ่ายสหโภชน์ของเรือ เนื่องจากเรือส่วนใหญ่ในกองทัพเรือพาณิชย์ของสหรัฐไม่มีเพอร์เซอร์ สหโภชน์จึงเป็นบุคคลอาวุโสในฝ่าย ซึ่งเป็นที่มาของชื่อ ในกองทัพเรือพาณิชย์ของสหราชอาณาจักร สหโภชน์เป็นสมาชิกระดับปฏิบัติการของฝ่าย (เรียกว่าผู้ช่วยสหโภชน์ในสหรัฐ) ดังนั้นคำว่า "หัวหน้าสหโภชน์" จึงมักใช้เรียกสมาชิกอาวุโสเสมอ

หัวหน้าสหโภชน์มีหน้าที่กำกับดูแล ให้คำแนะนำ และมอบหมายให้บุคลากรปฏิบัติหน้าที่ต่าง ๆ เช่น การเตรียมและเสิร์ฟอาหาร การตรวจสอบให้แน่ใจว่าอาหารนั้นทั้งอร่อยและมีคุณค่าทางโภชนาการ นอกจากนี้ สหโภชน์ยังดูแลทำความสะอาดและบำรุงรักษาที่พักของเจ้าหน้าที่และบริเวณฝ่ายสหโภชน์ ตลอดจนการรับ จ่าย และจัดทำบัญชีสินค้าคงเหลือ

หัวหน้าสหโภชน์ยังวางแผนเมนู รวบรวมบันทึกการจัดหาสินค้า การทำงานล่วงเวลา และการควบคุมต้นทุน สหโภชน์อาจขอหรือจัดซื้ออุปกรณ์และสินค้าต่าง ๆ หน้าที่อื่น ๆ อาจรวมถึงการอบขนมปังและขนมอบ

หน้าที่ของหัวหน้าสหโภชน์อาจทับซ้อนกับหน้าที่ของผู้ช่วยสหโภชน์ หัวหน้าคนครัว และลูกเรือคนอื่น ๆ ในฝ่ายสหโภชน์

ในกองทัพเรือพาณิชย์ของสหรัฐอเมริกา เพื่อที่จะดำรงตำแหน่งหัวหน้าสหโภชน์ บุคคลนั้นจะต้องมีเอกสารรับรองการเป็นลูกเรือพาณิชย์ที่ออกโดยยามฝั่งสหรัฐ เนื่องด้วยมีอนุสัญญาและข้อตกลงระหว่างประเทศ หัวหน้าคนครัวทุกคนที่ล่องเรือไปต่างประเทศจะต้องมีเอกสารรับรองจากประเทศของตนเช่นกัน

หัวหน้าสหโภชน์บนเรือโดยสารขนาดใหญ่สามารถถือเป็นนายประจำเรือได้Statutory Instrument 1949 No.1852 The War Pensions (Mercantile Marine) Scheme 1949 and Statutory Rules and Orders 1946 No.1640 War Pensions (Naval Auxiliary Personnel) Scheme
# ยูฟ่าคอนเฟอเรนซ์ลีก ฤดูกาล 2024–25 รอบคัดเลือกและรอบเพลย์ออฟ (ตัวแทนจากลีก)
หน้านี้สรุป ตัวแทนจากลีก แต่ละนัดของ ยูฟ่ายูโรปาคอนเฟอเรนซ์ลีก ฤดูกาล 2024–25 รอบคัดเลือกและรอบเพลย์ออฟ.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

รอบคัดเลือกรอบแรก
การจับสลากสำหรับรอบคัดเลือกรอบแรกได้จัดขึ้นในวันที่ 18 มิถุนายน พ.ศ. 2567.

สรุปผลการแข่งขัน

แมตช์

รวมผลสองนัด อินเตอร์ คลับ ดี'เอสคัลเดส ชนะ 6–2.

รวมผลสองนัด ฟลอเรียนา ชนะ 4–2.

รวมผลสองนัด มิลซามี ออร์ไฺฮ ชนะ 4–2.

รวมผลสองนัด เอฟซีไอ เลวาเดีย ชนะ 2–0.

รวมผลสองนัด ไปเด ลินนามีสกอนด์ ชนะ 3–2.

รวมผลสองนัด เสมอ 1–1; ลา ฟิโอริตา ชนะลูกโทษ 4–2.

รวมผลสองนัด เสมอ 3–3; คาเอร์นาร์ฟอน ชนะลูกโทษ 8–7.

รวมผลสองนัด อูราร์ตู ชนะ 4–1.

รวมผลสองนัด วาลูร์ ชนะ 6–2.

รวมผลสองนัด บรูโน แม็กพายส์ ชนะ 3–2.

รวมผลสองนัด บูดุชนอสต์ พอดกอรีตซา ชนะ 3–1.

รวมผลสองนัด เอฟ91 ดูเดอแลงก์ ชนะ 3–0.

รวมผลสองนัด ปาร์ตีซานี ชนะ 3–2.

รวมผลสองนัด เอาดา ชนะ 3–0.

รวมผลสองนัด เซนต์ยาร์นาน ชนะ 4–3.

รวมผลสองนัด ตอร์เปโด คูไตซี ชนะ 2–1.

รวมผลสองนัด เชลบอร์น ชนะ 3–2.

รวมผลสองนัด เสมอ 3–3; ซาราเยโว ชนะลูกโทษ 4–3.

รวมผลสองนัด บราโว ชนะ 2–1.

รวมผลสองนัด วิคินกูร์ กอตา ชนะ 3–1.

รวมผลสองนัด โนอาห์ ชนะ 4–1.

รวมผลสองนัด ไบรดาบลิก ชนะ 5–4.

รวมผลสองนัด มอร์นาร์ ชนะ 3–2.

รวมผลสองนัด คูพีเอส ชนะ 5–0.

รวมผลสองนัด ชัลกิริส ชนะ 3–1.

รอบคัดเลือกรอบสอง
การจับสลากสำหรับรอบคัดเลือกรอบสองได้จัดขึ้นเมื่อวันที่ 19 มิถุนายน ค.ศ. 2024.

สรุปผลการแข่งขัน

แมตช์

รวมผลสองนัด บรานน์ ชนะ 2–1.

รวมผลสองนัด โอโมเนีย ชนะ 5–2.

รวมผลสองนัด ดริตา ชนะ 3–1.

รวมผลสองนัด โอซิเยก ชนะ 6–1.

รวมผลสองนัด โอลิมปิยา ลูบลิยานา ชนะ 4–1.

รวมผลสองนัด อาเอก เอเธนส์ ชนะ 8–3.

รวมผลสองนัด ทรอมโซ ชนะ 2–0.

รวมผลสองนัด เซนต์ เมียร์เรน ชนะ 4–1.

รวมผลสองนัด เฟเฮอร์วาร์ ชนะ 2–1.

รวมผลสองนัด เสมอ 5–5; อิลเวส ชนะลูกโทษ 5–4.

รวมผลสองนัด ซีเอสเคเอ 1948 ชนะ 2–1.

รวมผลสองนัด ซิรา ชนะ 6–1.

รวมผลสองนัด มารีบอร์ ชนะ 4–3.

รวมผลสองนัด เซนต์ แพทริกส์ แอทเลติก ชนะ 5–3.

รวมผลสองนัด โคเปนเฮเกน ชนะ 8–1.

รวมผลสองนัด อิสตันบูล บาชักเชฮีร์ ชนะ 10–1.

รวมผลสองนัด แลเกีย วอร์ซอ ชนะ 11–0.

รวมผลสองนัด ปุชกัช อากาเดเมีย ชนะ 6–0.

รวมผลสองนัด ปาฟอส ชนะ 4–2.

รวมผลสองนัด เยือร์การ์เดนส์ ไอเอฟ ชนะ 3–1.

รวมผลสองนัด เกนต์ ชนะ 7–1.

รวมผลสองนัด บีเค ฮัคเคิน ชนะ 12–3.

รวมผลสองนัด ฮาโปเอล เบียร์ เชวา ชนะ 2–1.

รวมผลสองนัด คัยดูก สปลิต ชนะ 2–0.

รวมผลสองนัด ซรินจ์สกี โมสตาร์ ชนะ 3–2.

รวมผลสองนัด สลาส์ก วรอกลัฟ ชนะ 3–2.

รวมผลสองนัด วิตูเรีย เด กีมาไรส์ ชนะ 5–0.

รวมผลสองนัด ไปเด ลินนามีสกอนด์ ชนะ 5–2.

รวมผลสองนัด เอาดา ชนะ 4–1.

รวมผลสองนัด ซังคท์. กัลเลิน ชนะ 5–1.

รวมผลสองนัด มลาดา บอเลสลาฟ ชนะ 3–0.

รวมผลสองนัด โนอาห์ ชนะ 7–0.

รวมผลสองนัด บานิก ออสตราวา ชนะ 7–1.

รวมผลสองนัด ซือริช ชนะ 3–0.

รวมผลสองนัด บรอนด์บี ชนะ 8–2.

รวมผลสองนัด ซีเอฟอาร์ คลูช ชนะ 5–0.

รวมผลสองนัด อารารัต-อาร์เมเนีย ชนะ 6–1.

รวมผลสองนัด เสมอ 2–2; มอร์นาร์ ชนะลูกโทษ 4–3.

รวมผลสองนัด สปาร์ตัค เตอร์นาวา ชนะ 3–0.

รวมผลสองนัด เสมอ 6–6; ซาบาห์ ชนะลูกโทษ 3–2.

รวมผลสองนัด ปักส์ ชนะ 5–0.

รวมผลสองนัด ไอบีเรีย 1999 ชนะ 2–0.

รวมผลสองนัด อัสตานา ชนะ 2–1.

รอบคัดเลือกรอบสาม
การจับสลากสำหรับรอบคัดเลือกรอบสามได้จัดขึ้นเมื่อวันที่ 22 กรกฎาคม พ.ศ. 2567.

สรุปผลการแข่งขัน

รอบเพลย์ออฟ
การจับสลากสำหรับรอบเพลย์ออฟได้จัดขึ้นในวันที่ 5 สิงหาคม ค.ศ. 2024.

สรุปผลการแข่งขัน

หมายเหตุ
# ผู้ช่วยสหโภชน์
ผู้ช่วยสหโภชน์  คือลูกเรือระดับเริ่มต้นที่ไม่มีใบอนุญาตในฝ่ายสหโภชน์ของเรือเดินทะเล ตำแหน่งนี้เรียกอีกอย่างว่า สหโภชน์ (คำศัพท์ทั่วไปบนเรืออังกฤษ) คนงานครัว, บริกร, พนักงานส่งของ, พนักงานเสิร์ฟ หรือสหโภชน์ทั่วไป (General Steward: GS)

บทบาทของผู้ช่วยสหโภชน์ประกอบไปด้วยการจัดของ การทำความสะอาด และการช่วยเตรียมและเสิร์ฟอาหาร

ผู้ช่วยสหโภชน์มักจะช่วยสหโภชน์โดยนำสิ่งของต่าง ๆ เช่น อาหาร ผ้าปูที่นอน และภาชนะต่าง ๆ ออกไป และตรวจสอบว่าสิ่งของเหล่านั้นไปถึงที่ที่ต้องการหรือไม่ ผู้ช่วยสหโภชน์จะเข้าไปช่วยทำการตรวจนับสินค้าคงคลังโดยเกี่ยวข้องกับการดำเนินงานในห้องเก็บของ นอกจากนี้ ผู้ช่วยสหโภชน์ยังรับผิดชอบผ้าปูที่นอนของเรือ ไม่ใช่แค่คัดแยก นับ และจัดเก็บเท่านั้น แต่ยังแจกจ่ายให้กับลูกเรือด้วย

ผู้ช่วยสหโภชน์เป็นผู้จัดการอาหาร และอาจจะมองเห็นได้ชัดเจนที่สุดในขณะที่ช่วยหัวหน้าคนครัวนั้นทำหน้าที่เสิร์ฟอาหาร ทั้งนี้ ขึ้นอยู่กับเรือ อาจรวมถึงรับคำสั่งและส่งอาหารไปยังโต๊ะต่าง ๆ ในห้องรับประทานอาหารของเรือและห้องรับรองของนายประจำเรือ ผู้ช่วยสหโภชน์มักจะจัดเตรียม "อาหารกลางวันตอนกลางคืน" ให้กับเจ้าหน้าที่เฝ้ายามที่เตรียมจะเริ่มเวรยามดึก รวมถึงจัดและเก็บโต๊ะด้วย

ห้องครัว ห้องเก็บของ และบริเวณรับประทานอาหารของเรือเป็นที่รู้กันว่าทำความสะอาดและถูกสุขอนามัยได้ยาก กิจกรรมนี้ทำให้ผู้ช่วยของสหโภชน์ยุ่งอยู่ตลอดเวลา ผู้ช่วยสหโภชน์ต้องทำความสะอาดห้องอาหารของเรือและห้องรับรองของนายประจำเรือ รวมถึงอุปกรณ์ในทั้งสองส่วน ซึ่งรวมถึงการทำความสะอาดดาดฟ้าด้วยการกวาดและขัดถู ผู้ช่วยสหโภชน์จะทิ้งขยะและทำความสะอาดถังขยะ งานอื่น ๆ อาจรวมถึงการละลายน้ำแข็งและทำความสะอาดตู้เย็น ทำความสะอาดงานไม้และงานเคลือบเงา และขจัดคราบไขมันและรอยนิ้วมือจากสี

ผู้ช่วยสหโภชน์อาจต้องรับผิดชอบงานทำความสะอาดอื่น ๆ เช่น บันไดและทางเดิน ห้องซักรีด พื้นที่แช่เย็น ห้องเก็บของ ตู้เก็บผ้าปูที่นอน สำนักงานบนเรือ ห้องวิทยุ และพื้นที่อื่น ๆ ที่ได้รับมอบหมายให้ดูแลโดยฝ่ายสหโภชน์ ทั้งนี้ ขึ้นอยู่กับเรือและลูกเรือ ผู้ช่วยสหโภชน์อาจต้องรับผิดชอบในการจัดเตียงสองชั้นและห้องทำความสะอาด ห้องน้ำ และห้องอาบน้ำของนายประจำเรือและคนอื่น ๆ

เพื่อที่จะทำงานเป็นผู้ช่วยสหโภชน์ในกองทัพเรือพาณิชย์ของสหรัฐอเมริกา บุคคลนั้นจะต้องมีเอกสารรับรองการเป็นลูกเรือพาณิชย์ที่ออกโดยยามฝั่งสหรัฐ เนื่องจากอนุสัญญาและข้อตกลงระหว่างประเทศ ผู้ช่วยสหโภชน์ทุกคนที่ล่องเรือไปต่างประเทศจะต้องมีเอกสารรับรองจากประเทศของตนเช่นกัน